Leit hefur staðið yfir í tvo sólarhringa í Ask í Noregi eftir að leirskriður féllu á bæinn aðfaranótt miðvikudags. Tíu manns er enn saknað og björgunarteymi er á leið inn á svæði sem hingað til hefur ekki þótt óhætt að leita á vegna skriðuhættu.
Tvö börn eru á meðal þeirra tíu sem er saknað eftir hamfarirnar. Leit að fólkinu er í fullum gangi og lögreglan leggur áherslu á að þetta sé björgunaraðgerð, enn sé búist við að finna fólk á lífi. Þúsund manns var gert að yfirgefa bæinn eftir skriðurnar og í gærkvöld þurfti að rýma fjórtán hús til viðbótar. Um fjörtíu hús hafa skemmst eða eyðilagst og fólk veit ekki hvenær það getur snúið aftur heim. Christina Brenden býr í Ask en var í bústað ásamt eiginmanni sínum og tveimur börnum þegar jarðvegurinn féll.
Both our neighbor´s house and the house of the ones in front of us are gone. We have been thinking about where those people are. We still don´t know where all our neighbors are and that really hurts.
Hús nágranna okkar og húsin sem stóðu fyrir framan okkar eru farin, segir Brenden. Þau hafi hugsað mikið til þeirra sem enn er saknað og það sé sárt að vita ekki afdrif nágranna sinna. Hús Brendan og fjölskyldu stendur við brúnina á gýgnum sem hefur myndast eftir jarðfallið. Það gæti hrunið niður á hverri stundu.
It is really sad, although the most important thing is that we are alive, but it is sad anyway. We are watching the house and see that it might fall. It hurts.
Það sem skiptir öllu er að við erum á lífi, segir hún. En það er sárt til þess að hugsa að húsið okkar gæti hrunið.
Þorsteinn Sæmundsson jarðfræðingur sagði í fréttum í gær að að hætta hafi verið á skriðuföllum á svæðinu og að líklega verði fleiri skriður á næstu árum. Ask, eins og margir aðrir bæir í Noregi, er reistur á gömlum sjávarbotni. Jarðvegurinn er óstöðugur leir og lítið þarf til að koma honum á hreyfingu. Brenden segist ekki hafa fengið neinar upplýsingar um skriðuhættu. Hún hafi lesið í fjölmiðlum að atburðirnir hafi komið flestum í opna skjöldu.
We have not had any information that there was a landslide hazard here. I think everyone is surprised, according to what I have read in the newspapers. They thought they had good control over the area, but apparently not.
Björgunarteymi er á leið inn á svæði í Ask í Noregi sem hingað til hefur ekki verið hægt að leita á vegna skriðuhættu. Tíu manns er enn saknað eftir jarðfall og miklar leirskriður. Lögrelan segir enn von um að þau finnist á lífi. 